Universitatea din Piteşti prin Institutul de Formare şi Performanţă Muntenia şi Casa Corpului Didactic Vâlcea organizează **Simpozionul Ştiinţific Naţional “Invitaţie la regândirea educaţiei - dialog profesional pentru optimizarea unor practici educaţionale”**, ediţia I, în data de 25 ianuarie 2014, ora 10, la Sala de festivităţi a Colegiului Naţional “Mircea cel Bătrân” Râmnicu Vâlcea sub atenta coordonare a doamnelor directoare Mihaela NEACŞU şi Andra BICĂ.

 Ne vor onora cu prezenţa:

* Prof.univ.dr. Ionel DIDEA-RECTORUL UNIVERSITĂŢII DIN PITEŞTI
* Prof.univ.dr.ing.Mărioara ABRUDEANU-Prorector Universitatea din Piteşti
* Prof.univ.dr. Sebastian PIRLAC, Prorector Universitatea din Piteşti

Invitaţi speciali

* Prof.univ.dr. Sanda Marina BĂDULESCU, consilier în Ministerul Educaţiei Naţionale
* Reprezentanţi ai Inspectoratelor Şcolare Judeţene Vâlcea, Argeş, Olt, Teleorman
* Reprezentanţi ai Caselor Corpului Didactic din Vâlcea, Argeş, Olt, Teleorman

 Simpozionul se adresează cadrelor didactice din învăţământul preuniversitar din judeţele Vâlcea, Argeş, Olt şi Teleorman.

 Participanţii la simpozion vor pregăti un eseu liber pe tematică, care se va finaliza cu maxim 3 întrebări sau teme de reflecţie pe care autorul le propune spre analiză/dezbatere/ soluţionare. Eseul va fi elaborat în limitele a 5 pagini şi va fi trimis organizatorilor pe e-mail la adresele **magda\_mog@yahoo.com****,** **andrabica@gmail.com** până la data de **15 Ianuarie 2014**. Taxa de participare: 20 LEI, cont beneficiar: Fundatia Universitatii Pitesti **RO32RNCB0022047238260001, cod fiscal 10897664, BCR ARGES PITESTI**

 Participanţii vor primi o mapă cu CD-ul simpozionului cu ISBN (toate eseurile stocate), agenda simpozionului şi diploma de participare.

 Lucrul pe ateliere va viza soluţionarea/analiza/dezbaterea întrebărilor şi a temelor de reflecţie formulate de participanţi la finalul eseurilor. Atelierele de lucru vor viza următoarele domenii: educaţie timpurie, limbă şi comunicare, matematică şi ştiinţe ale naturii, om şi societate, tehnologii, arte, sport, consiliere şi orientare şi vor fii coordonate atât de către profesori universitari, cât şi de către cadre didactice din mediul preuniversitar.